"நாளைக் காலைக்குள் மாமல்லபுரம் போய்விட வேண்டும்."  "ஆமாம், மகாராஜா! அதனால்தான் ஒரு கணம் கூடத் தாமதிப்பதற்கில்லை என்று நான் சொன்னேன்."  "நாளை மத்தியானம் வரையில் அங்கே கப்பல் காத்துக் கொண்டிருக்கும்." "அதற்குள் நாம் போய்விடலாம், மகாராஜா!"  விக்கிரமன் சற்றுப் பொறுத்து மறுபடியும், "தேவி எங்கே இருக்கிறார், பொன்னா! அவரிடம் கடைசியாக ஒரு தடவை விடை பெற்றுக்கொண்டு கிளம்பியிருந்தால், எவ்வளவோ சந்தோஷமாயிருக்கும்!" என்றான்.  "அது முடியாது, மகாராஜா!"  "எது முடியாது?"  "தேவியிடம் விடைபெற்றுக் கொண்டு கிளம்புவது." 